b'\n_START_ARTICLE_\nBujar Nishani\n_START_SECTION_\nPersonligt liv\n_START_PARAGRAPH_\nBujar Nishani blev f\xc3\xb8dt i Durr\xc3\xabs, Albanien i 1966. I 1988 dimmiterede han fra det Sk\xc3\xabnderbej milit\xc3\xa6re universitet i Tirana, i 1996 fortsatte han med masterstudier i Californien. I 2004 dimmiterede han fra Universitetet i Tirana som jurist og byggede p\xc3\xa5 med en master i Europastudier i 2005. Han er gift og har to b\xc3\xb8rn.\n_START_SECTION_\nPolitik\n_START_PARAGRAPH_\nBujar Nishani blev medlem af Partia Demokratike e Shqip\xc3\xabris\xc3\xab i 1991, efter kommunismens fald. Han arbejdede som chef for internationale forbindelser i forsvarsministeriet og senere som leder af kontoret for NATO-relationer i Udenrigsministeriet. I 1996 kom han tilbage som stabsmedlem af Forsvarsministeriet._NEWLINE_I 2004 blev han medlem af byr\xc3\xa5det i Tirana._NEWLINE_Han vandt parlamentsvalget i 2005 i den 34. valgzone i hovedstaden, og slog dermed ministeren for sikkerhed og politi, Igli Toska. Efter at have ledet den parlamentariske kommision for national sikkerhed, blev han valgt til indenrigsminister af premierminister Sali Berisha. I september 2009, efter endnu en valgsejr, blev han valgt til justitsminister. I 2011 erstattede han Lulzim Basha som indenrigsminister._NEWLINE_Da han blev valgt som pr\xc3\xa6sident 12. juni 2012, gik han af som indenrigsminister.'